Borgaansoek-uitspraak van Coligny-boere vandag verwag – praag.co.za — 20 jaar jonk!
Die swart gemeenskap wat klaarblyklik nie tussen oorsaak en gevolg kan onderskei nie, het die hotel op die dorp afgebrand om druk op die owerhede te plaas om die twee wittes skuldig te bevind.
Pieter Doorewaard en Philip Schutte word beskuldig van die moord op die 17-jarige Matlhomola Mosweu, wat tot gewelddadige betogings en brandstigting in Coligny gely het.
Die twee sê hulle het Mosweu gevang nadat hulle hom en nog ’n seun in hul werkgewer se sonneblomland gesien het. Die ander swarte het glo weggehardloop.
Die twee sê die swart tiener het van hul bewegende bakkie afgespring. Die staat het met ‘n dranksugtige getuie vorendag gekom wat beweer die beskuldigdes het Mosweu “ontvoer, met ’n vuurwapen gedreig en van die bakkie afgegooi”.
Doorewaard en Schutte staan tereg op aanklagte van moord, ontvoering en regsverydeling.
Intussen het die premier van Noordwes, Supra Mahumapelo, en die LUR vir onderwys, Sello Lehari, Sondag Mosweu se begrafnisdiens saam met vriende, familie en hooggeplaastes bygewoon. In plaas daarvan om die gemeenskap te kalmeer, het hulle olie op die vuur gegooi.
Mahumapelo het gesê die hof moet kyk hoe Mosweu dood is. Hy het ook gewaarsku dat as “geregtigheid” nie geskied nie, sal die gemeenskap aanhou onluste pleeg.
Sy woordvoerder, Brian Setswambung, sê die premier vra die gemeenskap om te wag vir die hof se beluit of borg toegeken sal word.
Skrywer praagGepubliseer op 8 Mei 2017 8 Mei 2017 Kategorieë Afrikaanse nuus, NuusSleutelwoord borg, Coligny, onluste, oproer
Vorige Vorige artikel: Pa se waarskuwingskote red jong meisie van swart aanvallers
Volgende Volgende artikel: Na Noordwes-premier se aanhitsing brand skare vier wit Coligny-huise af